Title: A jelen
Description: A kötet címe egyben az abban helyet kapott tanulmányok fő témája, szellemi vezérfonala is: a szerző a mindenkori jelen fogalmának különféle aspektusait járja körül ezeknek keretei között, hol közvetlenül, hol pedig csak közvetetten, más felmerülő kérdések mögötti - ám a figyelmes olvasó számára egyértelműen körvonalazódó - háttérként. A műben helyet kapott összesen hét dolgozat közül az első Lukács György művészetfilozófiájával foglalkozik, majd olyan témákban mélyedhetünk el, mint a "lassú hazatérés" motívuma Peter Handke regényciklusának Cézanne-nal foglalkozó nyitódarabjában; Tolnai Ottó lírájának elemzése a Balkáni babér című kötete tükrében; a triatlon (mint sportág) filozófiai megközelítése; vagy Clemence Greenberg művészetfelfogása. A folytatásban egy öt tételes festészetelméleti elemzés (A festészet egy napja), valamint egy írás olvasható Gilles Deleuze művészetfilozófiájáról. A kiadványt - amely szakgyűjtemények és felsőoktatási könyvtárak anyaga - a tanulmányok eredeti megjelenési helyeinek a felsorolása zárja.
Subjects: Art, Philosophy, Aesthetics